ജോലിയുണ്ട്, പക്ഷെ കൂലിയില്ല പിന്നെന്തിനാണ് ഈ പണിയെന്ന് കയര് തൊഴിലാളികള്? കോവിഡ് മൂലം കഷ്ടപ്പാടും ദുരിതവും അനുഭവിക്കുന്ന ഈ കാലത്തും ചെയ്ത തൊഴിലിനു കൂലി കിട്ടാതെ നട്ടംതിരിഞ്ഞു കയര് തൊഴിലാളികള്. ഒരു ദിവസം 300 രൂപ മുതല് 350 രൂപ വരെയാണ് കയര് തൊഴിലാളികള്ക്ക് വേതനം ആയി ലഭിക്കുന്നത്. എന്നാല് ചെയ്ത ജോലിക്കുള്ള വേതനം പോലും ഇല്ലാതായിട്ട് മാസങ്ങളായി. കയര് സൊസൈറ്റികള് ഉത്പാദിപ്പിക്കുന്ന കയര് കയര്ഫെഡ് സംഭരിക്കാത്തതാണ് ഈ ദുരിതത്തിന് കാരണം. ഓട്ടോമാറ്റിക് സ്പിന്നിംഗ് മെഷീനില് നിര്മ്മിക്കുന്ന കയറിന് ഗുണനിലവാരം പോരാ എന്ന കാരണത്താലാണ് കയര്ഫെഡ് ഈ കയറുകള് സംഭരിക്കാത്തത്. എന്നാല് പരമ്ബരാഗത റാട്ടില് ഉല്പ്പാദിപ്പിക്കുന്ന കയര് കയര്ഫെഡ് സംഭരിക്കുന്നുണ്ട്. കയര്ഫെഡിന് വേണ്ടി കേരള മെഷിനറി മാനുഫാക്ചറിങ് കമ്ബനിയാണ് ഓട്ടോമാറ്റിക് സ്പിന്നിങ് മിഷന് രൂപകല്പന ചെയ്തത്. കയര്ഫെഡ് തന്നെ ആണ് അത് സൊസൈറ്റികള്ക്ക് കൈമാറിയതും. എന്നാല് ആ മെഷീനില് ഉല്പാദിപ്പിക്കുന്ന കയറിനാണ് ഗുണനിലവാരമില്ല എന്നു പറഞ്ഞ് കയര്ഫെഡ് സംവരണം നിര്ത്തിവച്ചത്. സൊസൈറ്റികളില് ലോഡ് കണക്കിന് കയറാണ് കെട്ടിക്കിടക്കുന്നത്. അത് കാലപ്പഴക്കം ചെന്നാല് വില്പനക്ക് സാധ്യമല്ലാത്ത അവസ്ഥയിലെത്തും.മാസങ്ങളായി തൊഴിലാളികളുടെ ശമ്ബളം കൊടുക്കാന് പറ്റാത്ത അവസ്ഥയിലാണ് മിക്ക സൊസൈറ്റികളും. ഒരു ലോഡ് ചകിരി പുറത്തുനിന്നും വാങ്ങുന്നതിനെക്കാളും 28,000 രൂപ അധികം നല്കിയാണ് കയര് ഫെഡില് നിന്നും സൊസൈറ്റികള് ചകരി വാങ്ങേണ്ടി വരുന്നത്.